
	REPUBLIKA HRVATSKA

KARLOVAČKA ŽUPANIJA

SREDNJA ŠKOLA DUGA RESA                                                                                                     Jozefinska cesta 27, 47250 Duga Resa                                                                                                      KLASA: 007-02/26-01/4                                                                                                                                        URBROJ: 2133-53-01-26-4                                                                                                           Duga Resa, 17. 06. 2026.

Na temelju Zakona o zakupu i kupoprodaji poslovnog prostora („Narodne novine“ br. 125/11, 64/15, 112/18 i 123/24), Zakona o obveznim odnosima („Narodne novine“ br. 35/05, 41/08, 125/11, 78/15, 29/18, 126/21, 114/22, 156/22 i 155/23), članka 7. Odluke o davanju i uzimanju u zakup, najam i na privremeno korištenje školskih dvorana, prostora i opreme školskih ustanova kojima je Karlovačka županija osnivač (KLASA: 024-02/23-02/22, URBROJ: 2133-01-01/01-23-13) od 06. listopada 2023. godine, Odluke o izmjeni Odluke o davanju i uzimanju u zakup, najam i na privremeno korištenje školskih dvorana, prostora i opreme školskih ustanova kojima je Karlovačka županija osnivač (KLASA: 024-02/25-02/11, URBROJ: 2133-01-01/01-25-7) od 10. srpnja 2025. godine te Odluke Školskog odbora Srednje škole Duga Resa o raspisivanju javnog natječaja za davanje u zakup dijela poslovnog prostora Srednje škole Duga Resa radi postavljanja samoposlužnih aparata (KLASA: 007-02/26-01/4, URBROJ: 2133-53-01-26-3) od 17. lipnja 2026. godine, Školski odbor Srednje škole Duga Resa, Jozefinska cesta 27, Duga Resa, OIB: 94521720903, raspisuje 

JAVNI NATJEČAJ

za davanje u zakup dijela poslovnog prostora Srednje škole Duga Resa

radi postavljanja samoposlužnih aparata

Predmet javnog natječaja

Predmet ovoga javnog natječaja je davanje u zakup dijela poslovnog prostora Srednje škole Duga Resa ukupne površine 2,00 m², koji se nalazi u prizemlju škole, u hodniku kod glavnog ulaza, radi postavljanja:

jednog samoposlužnog aparata za tople i hladne napitke, 

jednog samoposlužnog aparata za prehrambene proizvode i sokove. 

Svaki aparat zauzima površinu od približno 1,00 m².

Trajanje zakupa

Ugovor o zakupu sklapa se na određeno vrijeme od pet (5) godina.

Početna zakupnina

Početni iznos mjesečne zakupnine iznosi:

45,00 EUR za prostor namijenjen postavljanju samoposlužnog aparata za tople i hladne napitke, 

45,00 EUR za prostor namijenjen postavljanju samoposlužnog aparata za prehrambene proizvode i sokove. 

Ukupni početni iznos mjesečne zakupnine iznosi 90,00 EUR.

Ponuditelj može ponuditi viši iznos zakupnine od početnog.

Način i rok plaćanja zakupnine uredit će se ugovorom o zakupu.

Pravo sudjelovanja

Pravo sudjelovanja imaju fizičke osobe koje obavljaju registriranu djelatnost i pravne osobe registrirane za obavljanje djelatnosti koja je predmet ovoga natječaja.

Pravo prvenstva

Pravo prvenstva na sklapanje ugovora o zakupu poslovnog prostora imaju osobe koje to pravo ostvaruju sukladno Zakonu o hrvatskim braniteljima iz Domovinskog rata i članovima njihovih obitelji te drugim propisima kojima je uređeno pravo prvenstva pri zakupu poslovnog prostora, ako se u svojoj prijavi na natječaj pozovu na to pravo i ako ispunjavaju uvjete iz javnog natječaja i dostave propisane dokaze.

Sadržaj ponude

Ponuda mora sadržavati:

ispunjen obrazac (Prilog 1) koji je sastavni dio ovoga javnog natječaja,

izvadak iz odgovarajućeg registra, ne stariji od šest mjeseci od dana objave ovog natječaja, 

tehnički opis samoposlužnih aparata koji će biti postavljeni, 

popis proizvoda koji će se nuditi putem aparata s jediničnim cijenama, 

izjavu ponuditelja da prihvaća sve uvjete iz ovoga javnog natječaja,

potvrdu Porezne uprave o nepostojanju dospjelih poreznih obveza, ne stariju od 30 dana od dana objave ovog natječaja.

Objava javnog natječaja

Ovaj Javni natječaj objavljen je na mrežnim stranicama i oglasnoj ploči Srednje škole Duga Resa dana 18. lipnja 2026. godine.
Rok i način podnošenja ponuda

Ponude se dostavljaju preporučenom pošiljkom u zatvorenoj omotnici s naznakom: „Ne otvarati – Ponuda za zakup dijela poslovnog prostora radi postavljanja samoposlužnih aparata“ na adresu: Srednja škola Duga Resa Jozefinska cesta 27, 47250 Duga Resa ili predaju neposredno u tajništvo škole.

Rok za podnošenje ponuda je 25. lipnja 2026. godine do 14.00 sati.

Nepravodobne i nepotpune ponude neće biti razmatrane.

Otvaranje i pregled ponuda

Otvaranje i pregled pristiglih ponuda provest će Povjerenstvo imenovano odlukom Školskog odbora Srednje škole Duga Resa. Otvaranje ponuda održat će se 25. lipnja 2026. godine u 14.00 sati u prostorijama Srednje škole Duga Resa. Otvaranje ponuda neće biti javno.

O postupku otvaranja i pregleda ponuda sastavlja se zapisnik.

Odabir najpovoljnije ponude

Najpovoljnijom ponudom smatra se ponuda koja ispunjava sve uvjete javnog natječaja i sadrži najviši ponuđeni iznos mjesečne zakupnine, uz uvažavanje prava prvenstva propisanog zakonom.

Odluku o odabiru najpovoljnijeg ponuditelja donosi Školski odbor Srednje škole Duga Resa.

Obavještavanje

O rezultatima javnog natječaja svi ponuditelji bit će pisanim putem obaviješteni u roku od osam dana od dana donošenja odluke o odabiru najpovoljnijeg ponuditelja.

Sklapanje ugovora

S odabranim ponuditeljem sklopit će se ugovor o zakupu dijela poslovnog prostora kojim će se urediti međusobna prava i obveze ugovornih strana.

Ostale odredbe

Samoposlužni aparati moraju biti tehnički ispravni, uredni i redovito održavani.

U aparatima nije dopuštena prodaja alkoholnih pića, duhanskih i srodnih proizvoda, energetskih pića te drugih proizvoda čija je prodaja ili uporaba učenicima zabranjena propisima Republike Hrvatske.

Zakupnik je dužan osigurati redovito punjenje i servisiranje aparata tijekom cijelog razdoblja zakupa.

Srednja škola Duga Resa osigurava zakupniku priključak na električnu energiju i vodu, a troškovi njihove potrošnje uključeni su u ugovorenu zakupninu.

Zakupnik je dužan održavati urednost prostora oko samoposlužnih aparata tijekom cijelog razdoblja zakupa.

Završna odredba

Školski odbor Srednje škole Duga Resa zadržava pravo ne odabrati nijednu ponudu i poništiti javni natječaj bez posebnog obrazloženja, pri čemu ponuditelji nemaju pravo zahtijevati naknadu troškova sudjelovanja u postupku.

PREDSJEDNICA ŠKOLSKOG ODBORA:

Kristina Fisel Stražanac, prof.

PRILOG I
	
	PONUDA ZA JAVNI NATJEČAJ ZA DAVANJE U ZAKUP DIJELA POSLOVNOG PROSTORA SREDNJE ŠKOLE DUGA RESA RADI POSTAVLJANJA SAMOPOSLUŽNIH APARATA


	1.
	NAZIV ODNOSNO IME I PREZIME PONUDITELJA
	

	2.
	SJEDIŠTE ODNOSNO PREBIVALIŠTE PONUDITELJA
	

	3.
	ADRESA PONUDITELJA 
	

	4.
	OIB
	

	5.
	MBS  (za pravne osobe)
	

	6.
	IBAN
	

	7.
	ADRESA ZA DOSTAVU POŠTE
	

	8.
	ADRESA E-POŠTE
	

	9.
	KONTAKT OSOBA PONUDITELJA
	

	10.
	BROJ TELEFONA
	

	11.
	IME I PREZIME OSOBE OVLAŠTENE ZA ZASTUPANJE (za pravne osobe)
	

	12.
	Izvadak iz odgovarajućeg registra
	(prilaže se u privitku)

	13.
	Potvrda Porezne uprave  
	(prilaže se u privitku)

	14.
	Popis proizvoda s jediničnim cijenama
	(prilaže se u privitku)

	15.
	Tehnički opis samoposlužnih aparata
	(prilaže se u privitku)

	16.
	Dokaz o pravu prvenstva ako postoji
	(prilaže se u privitku)

	17.
	Iznos mjesečne zakupnine za prostor namijenjen postavljanju samoposlužnog aparata za tople i hladne napitke (EUR bez PDV-a)


	

	18.
	Iznos mjesečne zakupnine za prostor namijenjen postavljanju samoposlužnog aparata za prehrambene proizvode i sokove (EUR bez PDV-a)


	

	19.
	Ukupno ponuđena mjesečna zakupnina (EUR bez PDV-a)
	

	20.
	Izjavljujem da sam upoznat s uvjetima Javnog natječaja te ih u cijelosti prihvaćam
	DA

	21.
	Broj i datum ponude
	

	22.
	Mjesto i datum
	


Obavezno ispuniti sve stavke.

	
	


Prilozi uz Ponudu:




Dostavljeno


Izvadak iz registra
                                     

Potvrda Porezne uprave                                 

Popis proizvoda s jediničnim cijenama
          

Tehnički opis samoposlužnih aparata

       

Dokaz o pravu prvenstva ako postoji
                       


Ostalo



                                  

__________________________________________________________________________________________________________________________________________

  Za ponuditelja:

                                (tiskano upisati ime, prezime i funkcija ovlaštene osobe ponuditelja)

                              M.P.        
                                                                   

 Potpis ovlaštene osobe ponuditelja 

